খসড়া তালিকা প্রকাশের আগেই মর্মান্তিক ঘটনা মুর্শিদাবাদে

বহরমপুর- এসআইআর (SIR) আতঙ্কে বিষ খেয়ে আত্মহত্যা করলেন এক বৃদ্ধ। জালাল উদ্দিন শেখ (৭৫) নামে ওই বৃদ্ধের বাড়ি বহরমপুর থানার (Baharampur Police Station) সাহাজাদপুর গ্রামে। নিজের নামের পদবি ভুল থাকার কারণে আতঙ্কে ভুগছিলেন ওই বৃদ্ধ। এলাকার পঞ্চায়েত সদস্যের কাছে কয়েকবার গিয়েছিলেন তিনি। গত শনিবার সকালে মাঠের জমিতে কাজ করার সময় বিষ খান ওই বৃদ্ধ। এরপর বাড়িতে এসে ঘটনার কথা খুলে বললে তাকে সঙ্গে সঙ্গে মুর্শিদাবাদ মেডিক্যাল কলেজ হাসপাতালে (Murshidabad Medical College Hospital) ভর্তি করা হয়।

রবিবার গভীর রাতে মৃত্যু হয় ওই বৃদ্ধের। আধার কার্ড এবং ভোটার কার্ড হারিয়ে গিয়েছিল তাঁর। সেই আতঙ্কে ছিলেন ওই বৃদ্ধ। পরিবারের লোকের দাবি এসআইআর আতঙ্কে বিষ খেয়েছেন ওই বৃদ্ধ। একই দাবি করেছেন স্থানীয় পঞ্চায়েত সদস্য রিয়াজুল শেখ। মৃতদেহটি ময়না তদন্তের জন্য বহরমপুর মর্গে পাঠানো হয়েছে।

উল্লেখ্য, মুর্শিদাবাদ জেলায় ইতিমধ্যেই মোট ছয়জনের মৃত্যু হয়েছে। কেউ আত্মহত্যা করেছেন, কারো হৃদরোগে আক্রান্ত হয়ে মৃত্যু হয়েছে। ফের আরও একজনের মৃত্যু হল মুর্শিদাবাদ জেলায়।

আরও পড়ুন- রাজ্যবাসীর পাশে সরকার, খসড়া তালিকা প্রকাশের আগেই বার্তা তৃণমূলের

উল্লেখ্য, আগামী কালই খসড়া তালিকা প্রকাশ করবে কমিশন। এদিকে তার ঠিক আগেই বৃদ্ধের মৃত্যুর ঘটনা ঘিরে নতুন করে চাঞ্চল্য ছড়াল। খসড়া তালিকা প্রকাশের আগেই রাজ্যের শাসকদলের তরফে রাজ্যবাসী ভয় না পাওয়ার বার্তা দেওয়া হয়েছে। মুখ্যমন্ত্রী মমতা বন্দ্যোপাধ্যায়ও জানিয়ে দিয়েছেন, ভয় পাবেন না, রাজ্য সরকার সকলের পাশে আছে।

দেখুন আরও খবর-